Štev.: 900-198/2013-14

Datum: 28.11.2013

**Z A P I S N I K**

14. korespondenčne – dopisne - seje Sveta Četrtne skupnosti Bežigrad Mestne občine Ljubljana z dne 10.10.2013, ki je bila sklicana dne 3.10.2013.

Sejo je sklical predsednik Sveta Četrtne skupnosti Bežigrad Mestne občine Ljubljana, g. Jernej Zupanc.

Pisno glasovanje o predlogih sklepov 14. korespondenčne seje je potekalo do 10.10.2013 do 12. ure.

Določen je bil naslednji **d n e v n i r e d:**

1. **Izvrševanje Finančnega načrta ČS Bežigrad MOL – predlog za spremembe in dopolnitve Izvedbenega načrta izvajanja programov in projektov ČS Bežigrad**
2. **Izvedba malih del ČS Bežigrad 2013 – obnova napisov**
3. **Mnenje Sveta ČS Bežigrad k zaprtju enote Pošte Slovenije 1121 Ljubljana, Dunajska 158 (WTC)**
4. **Predlog za uvrstitev otroškega igrišča pri Vojkovi c. 73 v seznam vzdrževanih igrišč**

Do 12. ure dne 10.10.2013 so svoje odgovore posredovali naslednji člani sveta: g. Miran Bizjak, g. Ignacij Borštnar, ga. Jožica Dolinar, ga. Marinka Levičar, g. Marko Šiška, g. Tomaž Škorjanc, ga. Edita Tomić, g. Jernej Zupanc, ga. Avguština Zupančič in ga. Alenka Žibert.

G. Drago Bratun je svoj odgovor posredoval po poteku korespondenčne seje.

Korespondenčne seje se niso udeležili mag. Nives Cesar, ga. Lidija Drobnič, g. Gregor Makovec, g. Peter Rondaij in g. Željko Vasić.

Na korespondenčni – pisni - seji so se člani Sveta z ZA ali PROTI opredelili do:

* **predloga sklepa 1/14-kor,**
* **predloga sklepa 2/14-kor,**
* **predloga sklepa 3/14-kor,**
* **predloga sklepa 4/14-kor,**
* **predloga sklepa 5/14-kor,**

ki so jih prejeli s sklicem 14. korespondenčne seje.

**AD 1.**

**Izvrševanje Finančnega načrta ČS Bežigrad MOL – predlog za spremembe in dopolnitve Izvedbenega načrta izvajanja programov in projektov ČS Bežigrad**

Znesek sejnin za predsednika in člane sveta je v sladu z Odlokom o financiranju četrtnih skupnosti vezna na plačo župana. Zaradi znižanje le-te se znižuje tudi predviden znesek sejnin s predvidenih 6.719 EUR na 6.452 EUR za ČS Bežigrad. Zmanjšanje je predvideno v okviru rebalansa proračuna MOL.

1. Glede na manjše število sej in manjšo udeležbo na sejah Sveta ČS Bežigrad MOL v letu 2013 je v okviru sejnin na voljo okrog 3.000 EUR, za katere je bilo predlagano, da se s prerazporeditvijo sredstev prenesejo na ustrezne podkonte in namenijo za dodatne programe oziroma za povečanje sredstev za nekatere programe, ki so že zajeti v izvedbenem načrtu:

* **Povečanje sredstev povezanih z izdajo glasila »Naš Bežigrad«** - za glasilo v obsegu 16 oz. 20 strani (namesto 12 strani) – Izvedbenim načrtom izvajanja projektov in programov ČS Bežigrad MOL vezanih na izvrševanje Finančnega načrta za leto 2013 (1. točka)
* **Povečanje sredstev izvedbo socialnih programov ČS Bežigrad** – Izvedbenim načrtom izvajanja projektov in programov ČS Bežigrad MOL vezanih na izvrševanje Finančnega načrta za leto 2013 (15. točka) - predlog, da se povečajo sredstva za nakup lističev za merjenje krvnega sladkorja in holesterola, da se poveča obseg sredstev za nakup artiklov za socialno ogrožene otroke in starejše (predvsem prehrambnih artikli) ter sredstva za obdaritev ob tradicionalni prireditvi ČS za starejše upokojence (uporabni artikli manjše vrednosti).
* **Dodatna izvedba kulturnega ali športnega programa v sodelovanju z osnovnimi šolami**, ki so pripravile program za prireditev »Dan ČS Bežigrad 2013« - nakup vstopnic za kulturne ali športne dejavnosti v znesku do 1.000 EUR.

1. V skladu s sprejetim Izvedbenim načrtom izvajanja projektov in programov ČS Bežigrad MOL vezanih na izvrševanje Finančnega načrta za leto 2013 (14. točka) je za izvedbo drugih kulturnih in športnih programov ČS Bežigrad namenjenih 1.200 EUR, za katere je bil podan predlog, da se namenijo za izvedbo naslednjih programov:

* za izvedbo predavanja o prehrani na prireditvi Študentska arena, ki se bo odvijala v naši četrtni skupnosti nameni do 220 EUR.
* pokritje stroškov za dodatno avtorsko delo g. Roka Dežmana ob postavitvi razstave – izdelava napisov in postavitev razstave dodatne potrebne storitve nameni do 160 EUR
* da se v okviru popestritve prednovoletnega dogajanja v sodelovanju z MKL – Knjižnico Bežigrad namenijo za izvedbo delavnic izdelave novoletnih okraskov – origami sredstva v višini do 150 EUR.
* da se za organizacijo in izvedbo tekmovanja v rugbyju na igrišču ob Kardeljevi ploščadi izvajalec Rugby klub Bežigrad nameni do 250 EUR.

V skladu z obrazložitvijo so členi Sveta ČS Bežigrad glasovali o naslednjih predlogih sklepov:

**PREDLOG SKLEPA 1/14-kor:**

**Za razpoložljiva sredstva sejnin (cca 3.000 EUR) se prerazporedijo in namenijo za:**

* **povečanje sredstev za izdajo 4. številke glasila “Naš Bežigrad” v obsegu 16 ali 20 strani**
* **za povečanje sredstev za izvedbo socialnih programov ČS Bežigrad MOL**
* **za izvedbo dodatnega športnega ali kulturnega programa v sodelovanju z osnovnimi šolami, ki so sodelovala na prireditvi “Dan ČS Bežigrad”**

Opredeljenih je bilo 10 članov sveta.

ZA je glasovalo 9 članov sveta.

PROTI je glasovala 1 članica sveta.

**Sklep je bil sprejet**.

**PREDLOG SKLEPA 2/14-kor:**

**V skladu z točko 14. sprejetega Izvedbenega načrta izvajanja projektov in programov ČS Bežigrad MOL vezanih na izvrševanje Finančnega načrta za leto 2013 se sredstva namenijo za:**

* **za izvedbo predavanja o prehrani na prireditvi Študentska arena - do 220 EUR**
* **za avtorsko delo ob postavitvi razstave (izvajalec g. Rok Dežman) – do 160 EUR**
* **za izvedbo delavnic v sodelovanju z MKL-Knjižnico Bežigrad -izdelave novoletnih origami okraskov - do 150 EUR.**
* **za organizacijo in izvedbo tekmovanja v rugbyju - do 250 EUR.**

Opredeljenih je bilo 10 članov sveta.

ZA je glasovalo 10 članov sveta.

**Sklep je bil sprejet**.

**AD 2.**

**Izvedba malih del ČS Bežigrad – obnova napisov**

**Obrazložitev:**

Svet ČS Bežigrad MOL je na 11. korespondenčni seji Sveta ČS Bežigrad MOL dne 16.10.2012 sprejel Plan malih del za leto 2013, v okviru katerega je bilo za obnovo večje plošče spominskega obeležja pri sedežu ČS Bežigrad namenjenih 1.740 EUR. Obnova spominske plošče je preko Oddelka za kulturo MU MOL potekala v drugi polovici avgusta, strošek obnove pa je znašal 517,28 EUR.

Ker se namenjena sredstva namensko lahko koristijo le za tovrstno obnovo, pristojni Oddelek za kulturo MU MOL predlaga, da se z razpoložljivimi sredstvi obnovi nekaj napisov na spominskih ploščah v spominskem parku Navje.

V skladu z obrazložitvijo so se člani sveta opredelili do naslednjega predloga sklepa

**PREDLOG SKLEPA 3/14-kor:**

**Preostanek sredstev za Mala dela ČS Bežigrad MOL 2013, namenjenih za obnovo plošče spominskega obeležja pri sedežu ČS Bežigrad, se nameni za obnovo napisov na spominskih obeležjih v parku Navje.**

Opredeljenih je bilo 10 članov sveta.

ZA je glasovalo 10 članov sveta.

**Sklep je bil sprejet**.

**AD 3.**

**Mnenje Sveta ČS Bežigrad k zaprtju enote**

**Pošte Slovenije 1121 Ljubljana, Dunajska 158 (WTC)**

Sklicu 14. korespondenčne seje je bil priložen dopis Pošte Slovenije d.o.o. s prošnjo za mnenje glede zaprtja enote pošte 1121 Ljubljana, Dunajska 158 (WTC). V skladu z obrazložitvijo podano v dopisu Pošte Slovenije d.o.o. so se člani sveta opredelili do predlog sklepa:

**PREDLOG SKLEPA 4/14-kor:**

**Svet ČS Bežigrad MOL soglaša z zaprtjem enote pošte 1121 Ljubljana, Dunajska (WTC).**

Opredeljenih je bilo 9 članov sveta.

ZA sta glasovala 2 člana sveta.

PROTI je glasovalo 7 članov sveta.

**Sklep ni bil sprejet**.

**AD 4.**

**Predlog za uvrstitev otroškega igrišča pri Vojkovi c. 73**

**v seznam vzdrževanih igrišč**

**Obrazložitev:**

V preteklih dveh letih se je v pisarno ČS Bežigrad pritožilo nekaj občanov glede vzdrževanja igral in okolice otroškega igrišča, ki se nahaja v neposredni bližini vrtca Ciciban – enota Žabice, Vojkova c. 73. Ker igrišče, ki se nahaja na zemljišču v lasti MOL ni vključeno v program rednega vzdrževanja, so se člani sveta na korespondenčni seji opredelili do naslednjega predloga sklepa:

**PREDLOG SKLEPA 5/14-kor:**

**Svet ČS Bežigrad MOL predlaga, da se otroško igrišče v neposredni bližini Vrtca Ciciban – enota Žabice, Vojkova c. 73, vključi med igrišča, ki jih vzdržuje Oddelek za gospodarske dejavnosti in promet MU MOL.**

Opredeljenih je bilo 10 članov sveta.

ZA je glasovalo 10 članov sveta.

**Sklep je bil sprejet**.

Pripravila:

Zorana Pust

**Jernej Zupanc**

**Predsednik Sveta**

**Četrtne skupnosti Bežigrad MOL**